Agrud mi ara ad d-yesemɣi as-nexdem iwzan as-tesmiṛeḍ iwzan-nni ɣef uqqaru-is, ad ten-id ɛemṛeḍ ɣer tqessult ad ten-tsewweḍ ad ten-tfarqeḍ akk i waylam, Tameddit-nni ad txeḍmeḍ imensi s weksum ad d-necḍeḍ akk aylam ad ččen, ma yessemḍ-id sufella ad d-awiḍ aqarru n wezger, mi ara yeḍher ugrud ad nemsel afḍiṛ neɣ ssin i umeḍhar-nni tameddit-nni mi ara yeqqen lḥenni ad sbuɣɣurent tlawin aḍebsi n wefḍir ad as-ternuḍ timellalin sufella, Azekkanni mi ara trefḍeḍ ad yeḍher mi i d-yewweḍ s axxam lɣaci-nni imara ad fetṛen seksu s weksum. Akennur nxeddem-as tibitas, tasemmumt, tacrawt, ad ten-tesewweḍ daxel n tccuyt mi tewwa ad tt-teẓmeḍ ad as-ternuḍ cuṭ n wewren ad t-id-mesleḍ d icarrid am ucewwaḍ a yirqiq. Tura tella nneɛma yella smid yella kullec. Ameqful: ad t-gezmeḍ aṛṛegma, tiriras ad d tarreḍ ɣer tccuyt ad ifuṛ ad as-ternuḍ cuṭ n seksu n nneɛma neɣ n yirden neɣ n smid, Seksu-nni ad ifuṛ weḥdes mi yefuṛ ad as-tt-ternuḍ i ṛṛegma akk triras-nni. zik-nni nxeddem aɣrum n 146